*Sintaxa frazei*

*Propoziția circumstanțială concesivă*

 *In ciuda carui fapt?*

 Propoziția circumstanțială concesivă arată o împrejurare care ar fi putut împiedica realizarea acțiunii sau existența însușirii exprimate de verbul sau de adjectivul determinat. Ea corespunde complementului concesiv.

**Cu** **toată** **stăruința** noastră, / n-a primit propunerea. / complement concesiv

**Cu toate că am stăruit**, / n-a primit propunerea. / propoziție concesivă

Câmpul este frumos, / **deși n-a plouat de mult**. / propoziție concesivă

 Uneori, în propoziția concesivă, verbul a fi (predicativ, copulativ sau auxiliar al diatezei pasive) nu este exprimat:

**Deși vară**, / e încă răcoare. /

**Deși mai mic**, / este mai înțelept decât tine. /

 Aceste construcții nu trebuie confundate cu complementul concesiv. Conjuncția subordonatoare *(deși)* arată că este vorba de o propoziție concesivă, nu de un complement concesiv.

 Raportul dintre propoziția concesivă și regenta ei prezintă următoarele particularități:

1. Împrejurarea exprimată prin propoziția concesivă ar fi putut împiedica realizarea acțiunii din regentă, dar nu o împiedică, ci îi face *o concesie*, permițând realizarea acțiunii respective. Faptul că *am stăruit* ar fi putut împiedica refuzul de a primi propunerea, dar nu l-a împiedicat.
2. Propoziția regentă, exprimând altă acțiune decât aceea la care ne-am fi așteptat, se află față de propoziția concesivă într-un raport asemănător cu cel adversativ exprimat cu ajutorul conjuncției ”dar”. Fraza se poate transforma într-o frază cu propoziții adversative în care fosta propoziție concesivă ocupă primul loc: Am stăruit, / dar n-a primit propunerea / ; N-a plouat de mult, / dar câmpul este frumos. /
3. Ordinea firească a acțiunilor, indiferent de locul propoziției concesive față de regentă este următoarea:
4. acțiunea din propoziția concesivă *(am stăruit);* 2) acțiunea din regentă *(n-a primit).*

Propoziția circumstanțială concesivă poate fi introdusă:

1. prin conjuncții sau locuțiuni conjuncționale sprecifice propoziției concesive: *deși, cu toate că, măcar că, măcar de, măcar să, chiar dacă, chiar de, chiar să, și (chiar) dacă, și (chiar) de, și (chiar) să:*

**Deși** *știa* / 1 despre ce este vorba, / 2 domnu Toma se arătă mirat. / 3 (M. Sadoveanu, ”Baltagul”)

deși

 despre ce

**Cu toate că** *știa,* / 1 se arătă mirat. / 2

 cu toate că

* Dar eu nu te mai țin minte, / 1 **măcar că** *nu-i așa de mult de atunci*. / 2 (M. Sadveanu, ”Nicoară Potcoavă”)

 măcar că

S-a dus la bunică-sa acasă / 1 și i-a spus / 2 că nu mai merge la școală,/ 3 **măcar să**-*l taie*. / 4 (I.L. Caragiale, ”Cănuță, om sucit”)

 și

 cop.

 că

 măcar să

* Fie, mărite împărate; / 1 **chiar de**-*aș ști* / 2 că voi pieri, / 3 tot nu mă voi lăsa... / 4 (Petre Ispirescu, ”Greuceanu”)

 juxt.

 chiar de

 că

Tot vei învinge în luptă prin alții,/ 1

**Și dacă** *o să pieri* (*chiar dacă* o să pieri)./ 2 (Eugen Jebeleanu, ”În satul lui Sahia”)

și dacă

1. prin conjuncțiile *dacă, de, să*; prin pronumele și adjectivele pronominale nehotărâte *orice, oricare, oricâte* și prin adverbele relative *cât, oricât, oricum:*

**Dacă (deși)** *în multe privințe erau deosebiți unul de altul,* / 1 în altele se asemănau, / 2 ceea ce îi făcea prieteni buni. / 3 (Ioan Slavici, ”Eminescu și Caragiale”)

 dacă ceea ce

Asta n-aș face-o eu, / 1 **de**-*ar mai fi* el / 2 pe cât este (chiar dacă ar mai fi...). / 3 (Ion Creangă, ”Povestea lui Harap-Alb”)

 de

pe cât

Nu vrea să plece, / 1 **orice** *i-aș făgădui* (*chiar dacă* i-aș făgădui orice)./ 2 (Tudor Arghezi, ”Alba”)

orice

**Oricât** *de multe și de mari ar fi deosebirile dintre noi,* / 1 erau câteva lucruri / 2 care ne legau pentru toată viața (chiar dacă deosebirile ar fi fost oricât de multe și de mari). / 3 (Ioan Slavici, ”Eminescu-omul”)

 oricât care

 Propozițiile concesive au de cele mai multe ori în regentă adverbul corelativ **totuși** sau **tot**. Adverbul corelativ are rolul de a sublinia sensul concesiv al subordonatei:

**Oricât de tânără era Ileana**, / înțelese **totuși** / că taică-său citea în sufletul ei.../

**Tot** vei învinge în luptă prin alții, /

*Și dacă o să pieri*./ (E. Jebeleanu, ”În satul lui Sahia”)

 În orice frază cu propoziții concesive, chiar dacă adverbul corelativ **totuși (tot)** nu este exprimat, el poate fi introdus în regentă:

**Chiar dacă e ger**, / ies la tăiatul copacilor. / (Zaharia Stancu, ”Desculț”)

*Chiar dacă e ger*, / **totuși (tot)** ies la tăiatul copacilor./

 Obs. Pentru a nu confunda propozițiile concesive introduse prin conjuncțiile **dacă** sau **de** cu propozițiile condiționale, ține seama de mijloacele de verificare a raportului concesiv:

1. posibilitatea transformării raportului concesiv în raport de coordonare adversativă, realizat cu ajutorul conjuncției *dar;*
2. sensul concesiv al conjuncțiilor *dacă* sau *de* (*deși* sau *chiar dacă*);
3. prezența în regentă a adverbului corelativ *totuși (tot)* sau posibilitatea de a introduce în regentă adverbul corelativ.

Deși locuțiunea conjuncțională **măcar să** este specifică raportului concesiv, totuși nu te grăbi să consideri subordonată concesivă orice propoziție în care cuvântul **măcar** este urmat de conjuncția **să**, pentru că aceste cuvinte nu reprezintă totdeauna o locuțiune conjuncțională concesivă. Adverbul **măcar** poate avea sensul restrictiv ”cel puțin” și cu acest sens poate fi folosit în orice propoziție construită cu modul conjunctiv (propoziție subordonată sau propoziție principală):

Ar fi vrut / *măcar (cel puțin)* să-l vadă / - subordonată completivă directă

*Măcar (cel puțin )* să ne scrie / dacă nu poate veni. / - propoziție principală

 Ca și celelalte propoziții subordonate, propozițiile concesive pot fi intercalate în regentele lor sau pot fi coordonate:

Pe coastele astea / 1 **cât e frigul de mare**, /2 tot nădușești. /1 (Geo Bogza, ”Moartea lui Iacob Onisia”)

 cât

**Deși venise pe lumea aceasta într-un grajd boieresc** /1 **și cu toate că sfărâma oase suculente**, /2 Jap era lipsit de veselie. / 3 (Gala Galaction, Viteazul Jap”)

 deși cu toate că

 și

 cop.

 Propoziția concesivă poate sta lângă regentă sau poate fi despărțită de regentă prin una sau mai multe subordonate:

Chiar dacă aș fi vrut /1 să-l îndrum /2 și să-l ajut, /3 n-aș fi avut timp. / 4

chiar dacă

 să să

 și

 cop.